Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
15 มี.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 0.33 จุด (0.02%) ปิดภาคเช้าที่ 1,813.73 จุด ด้วยมูลค่าการซื้อขาย 29,773.25 ล้านบาท
Most Positive Impact: PTTGC (+0.79 จุด), SCB (+0.68 จุด), BDMS (+0.62 จุด)
Most Negative Impact: ADVANC (-0.89 จุด), CPN (-0.67 จุด), TRUE (-0.50 จุด)
แนวโน้มตลาดบ่าย
SET Index วันนี้ขึ้นไปทดสอบ 1,820 จุด แต่ยังยืนระยะไม่ได้ คาดว่าดัชนียังอยู่ในโหมดการพักตัว โดยช่วงบ่ายคาดว่าจะลงมาแกว่งในกรอบ 1,807-1,817 จุด
บ่ายนี้ติดตามข้อสรุปการประชุมสมาชิกสภานิติบัญญัติแห่งชาติ (สนช.) หารือเกี่ยวกับ พ.ร.ป.การได้มาซึ่ง สว. ว่าจะมีสมาชิกลงชื่อเพื่อยื่นเรื่องให้ศาลรัฐธรรมณูญวินิจฉัยเนื้อหาหรือไม่
หาก สนช. ตัดสินใจส่งเรื่องให้ศาลรัฐธรรมณูญ จะเป็นความเสี่ยงที่ทำให้ Time Line การเลือกตั้งต่อเลื่อนออกไปอีก เนื่องจากกระบวนการวินิจฉัยของศาลต้องใช้เวลาประมาณ 30 ถึง 60 วัน ยิ่งไปกว่านั้นหากศาลรัฐธรรมนูญวินิจฉัยว่าข้อความที่ขัดแย้งนั้นเป็น “สาระสำคัญ” จะส่งผลให้ต้องทำการยกร่างกันใหม่ทั้งฉบับ ซึ่งต้องใช้เวลาเพิ่มขึ้นอีกอย่างน้อย 6 เดือน ส่งผลให้การเลือกตั้งเตรียมถูกลากยาวไปจนถึงปลายปี 2562 หรืออาจยาวเนิ่นนานยิ่งกว่านั้น
ในช่วงที่ SET Index มีปัจจัยลบครอบงำและกำลังเข้าสู่โหมดพักตัว KS Research มองกลุ่มหุ้นที่เตรียมจะจ่ายปันผลในอีก 2 เดือนข้างหน้าในอัตราที่สูง จะเป็นกลุ่มที่ปลอดภัยและน่าเข้าซื้อสะสมมากที่สุด โดยเฉพาะหุ้นที่มีราคาหุ้นอยู่ใกล้เคียงกับระดับก่อนที่จะมีการประกาศจ่ายปันผล ซึ่ง KS Research เลือก TISCO เป็นหุ้นที่โดดเด่นที่สุด เนื่องจากราคาปัจจุบันเมื่อคิดเทียบกับปันผลที่จะได้รับ 5 บาท (ขึ้นเครื่องหมาย XD วันที่ 27 เม.ย.61) จะเป็น Dividend Yield สูงถึง 5.65% รองลงมาเป็น QH 4.22% (XD 26 เม.ย.61) INTUCH 2.19% (XD 9 เม.ย.61) BBL 2.15% (XD 23 เม.ย.61) TMB 2.11% (XD 23 เม.ย.61) SCC 2.08% (XD 4 เม.ย.61) หุ้น
แนะนำ BBL TISCO QH
หุ้นเก็งกำไรระยะสั้น SYNTEC เป้าหมายทำกำไรที่ 5.60 บาท ตัดขาดทุน 5.15 บาท
Alternative Trading:
SET50 Futures : S50H17 รอ Long ที่ 1,187 จุด เพื่อขายทำกำไรที่ 1,210 จุด และตั้งจุดตัดขาดทุนต่ำกว่าที่ทุน 4 จุด